संपत्ति कर को लेकर बैठक कल सभी पार्षदों की सहमति जरूरी
होशंगाबाद | संपत्तिकर को लेकर नगरपालिका अब शुक्रवार को बैठक करेगी। इसमें सभी पार्षदों के सामने संपत्तिकर पर निर्णय लिया जाएगा। पार्षद बैठक में आए और एक मत से सहमति जता दी तो संपत्तिकर कम करने की कवायद शुरू हो जाएगी। अगर पार्षदों ने अलग-अलग राय रखी तो मामला खटाई में पड़ सकता है। संपत्तिकर बढ़ाने के विरोध में कांग्रेस का धरना दूसरे दिन भी जारी रही। नपा द्वारा बढ़ाए संपत्तिकर को लेकर बड़ी बैठक पार्षदों की मांग पर होने जा रही है। पार्षद चाहते हैं कि यह बैठक खुले में की जाए। चार दिन पहले भी पार्षदों ने सीएमओ पवन सिंह को ज्ञापन देकर कर कम कराने बैठक की मांग की थी। अभी तक बैठक की डेट तय नहीं होने के कारण मंगलवार को भी आधा दर्जन पार्षद नगरपालिका पहुंचे और सीएमओ और अध्यक्ष से मिले। उनसे मिलने के बाद 3 मार्च की बैठक तय हुई है।
इसकी तैयारी शुरू हो गई है। पार्षद महेंद्र यादव, मुन्ना ग्वाला, विवेक श्रीवास्तव, प्रवीण यादव, अर्पित मालवीय, राघवेंद्र दुबे ने नपा प्रशासन से खुले में बैठक की मांग की है।
hin_Deva hin_Deva bho_Deva